ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE

· privind iniţierea/întocmirea documentaţiei pentru instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului  Boldeşti-Scăeni

        Având în vedere:
	-  referatul de aprobare, înregistrat sub nr. 21201/9.11.2022 prin care viceprimarul oraşului Boldeşti-Scăeni, în calitate de consilier local, propune aprobarea Proiectului de hotărâre privind iniţierea/întocmirea documentaţiei pentru instituirea restricţiilor de circulaţie pentru autovehiculele cu masa maximă autorizată mai mare de 3.5 tone pe DJ 250 şi DC 59 pe raza administrativ-teritorială a oraşului Boldeşti-Scăeni;
	- raportul de specialitate al compartimentului de resort, înregistrat sub nr.  976/19.01.2023;
- dispoziţiile art. 22, art. 33, art. 41 alin. (1) și (2) din OG nr. 43/1997 privind regimul drumurilor, republicată, cu modificările și completările ulterioare,;
- dispoziţiile art. 1 alin. (4), art. 5 alin. (7) și art.128, alin.(1) lit. d) ale OUG nr.195/2002, privind circulația pe drumurile publice, republicată, cu modificările și completările ulterioare;
- prevederile O.G. nr. 2/2001, privind regimul contravenţiilor, cu modificările şi completările ulterioare;
	- avizul secretarului general, înregistrat sub nr. 978/19.01.2023;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	 În conformitate cu dispozițiile art. 129, alin. 2, lit. c),  art. 139 alin. (3) lit. g) şi ale art. 196 alin. (1) lit. a)  din O.U.G. nr. 57/2019 privind Codul administrativ,

Consiliul Local al oraşului Boldeşti-Scăeni, întrunit în şedinţă publică ordinară în data de 30.01.2023, adoptă prezenta hotărâre:
	
Art.1. Se aprobă iniţierea/întocmirea documentaţiei pentru instituirea restricţiilor de circulaţie pentru autovehiculele cu masa  maximă autorizată mai mare de 3,5 tone pe DJ 250 şi DC 59 pe raza administrativ-teritorială a oraşului Boldeşti-Scăeni            
Art.2. Se împuterniceşte primarul oraşului Boldeşti-Scăeni să iniţieze procedurile referitoare la  întocmirea documentaţiei pentru instituirea restricţiilor de circulaţie pentru autovehiculele cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului Boldeşti-Scăeni, în vederea obţinerii avizului de la Inspectoratul Judeţean de Poliţie Prahova.       

           
Art.3. Prezenta hotărâre va fi adusă la cunoştinţă publică prin afişare şi prin publicarea pe pagina de internet pbs.infoprimarie.ro, în secțiunea Monitorul Oficial Local.

   PREŞEDINTE DE ŞEDINŢĂ,                                        
                  CĂRPUŞOR SANDA

                                                                                CONTRASEMNEAZĂ
                                                                               SECRETAR GENERAL,
                                                                               TUDOR FLORINA NELI





Boldeşti-Scăeni, 30.01.2023
[bookmark: _GoBack]Nr.  20























         
           R O M Â N I A
           JUDEŢUL  PRAHOVA
           ORAŞUL BOLDEŞTI - SCĂENI        

           Nr.  978/19.01.2023


A  V  I  Z
===========
- asupra proiectului de hotărâre privind iniţierea/întocmirea documentaţiei pentru instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului  Boldeşti-Scăeni



Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind iniţierea/întocmirea documentaţiei pentru instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului  Boldeşti-Scăeni, am constatat următoarele:
	Potrivit dispoziţiilor art. 22 din OG nr. 43/1997 privind regimul drumurilor, republicată administrarea drumurilor judeţene se asigură de către consiliile judeţene, iar a drumurilor de interes local, de către consiliile locale pe raza administrativ-teritorială a acestora. Fac excepţie sectoarele de drumuri judeţene, situate în intravilanul localităţilor urbane, inclusiv lucrările de artă, amenajările şi accesoriile aferente, care vor fi în administrarea consiliilor locale respective.
Conform art. 5 alin. (7) din OUG nr. 195/2002, privind circulația pe drumurile publice, republicată, cu modificările și completările ulterioare orice măsură de restricţie a circulaţiei pe drumurile publice se dispune de către administratorul drumului numai cu avizul poliţiei rutiere.
În vederea obţinerii avizului poliţiei rutiere este necesar să se întocmească o documentaţie, aprobarea iniţierii/întocmirii acestei documentaţii făcând obiectul acestui proiect de hotărâre.
Faţă de cele de mai sus şi în conformitate cu prevederile art. 243, alin. (1)  lit. a) din O.U.G. nr. 57/2019 privind Codul administrativ, avizez favorabil acest proiect.


     SECRETAR GENERAL,
     TUDOR FLORINA NELI




